
	Állásfoglalásra irányuló indítvány
	Módosítás

	
	–	tekintettel az Európai Unió Bíróságának a C-156/21. sz., Magyarország kontra Parlament és Tanács ügyben és a C-157/21. sz., Lengyelország kontra Parlament és Tanács ügyben 2022. február 16-án hozott ítéleteire1a, amelyek megerősítik a feltételrendszerről szóló rendelet jogszerűségét,

	Állásfoglalásra irányuló indítvány

	–	tekintettel az Európai Ügyészség által 2025 júliusában az uniós forrásokkal való állítólagos visszaéléssel kapcsolatban az Európai Parlament egykori Identitás és Demokrácia képviselőcsoportja által indított, folyamatban lévő vizsgálatra,

	Állásfoglalásra irányuló indítvány
	Módosítás

	
	2a.	nem minden tagállam vesz részt az Európai Ügyészségben, ami olyan végrehajtási hiányosságokat teremt, amelyek gyengítik az EU azon képességét, hogy egységes alapon védje pénzügyi érdekeit; megjegyzi, hogy az Európai Ügyészség 2024-ben jelentős számú európai nyomozási határozatot és kölcsönös jogsegély iránti megkeresést bocsátott ki részt nem vevő tagállamok részvételével, ami további eljárási terheket jelent, és a bizonyítékok elvesztésének kockázatával jár; ismételten felszólítja az összes fennmaradó részt nem vevő tagállamot, hogy további késedelem nélkül csatlakozzanak az Európai Ügyészséghez;

	Állásfoglalásra irányuló indítvány
	Módosítás

	3.	hangsúlyozza, hogy a jogállamiság az EU egyik sarokköve, és alapvető fontosságú az EU pénzügyi érdekeinek védelme szempontjából valamennyi tagállamban; hangsúlyozza, hogy a jogállamisági feltételrendszert akkor kell alkalmazni, ha a jogsértések közvetlenül érintik az uniós költségvetést; hangsúlyozza, hogy az EU pénzügyi érdekeinek védelmére vonatkozó határozatoknak technikai és jogi megállapításokon kell alapulniuk; kéri a Bizottságot, hogy biztosítsa a mechanizmus következetes és arányos alkalmazását, tiszteletben tartva ugyanakkor a tagállamoknak a jogállamisági elvek betartásával kapcsolatos elsődleges felelősségét és biztosítva az uniós eszközök közötti koherenciát;
	3.	hangsúlyozza, hogy a jogállamiság az EU egyik sarokköve, és alapvető fontosságú az EU pénzügyi érdekeinek védelme szempontjából valamennyi tagállamban; hangsúlyozza, hogy a Bíróság állandó ítélkezési gyakorlatával összhangban a jogállamisági feltételrendszert kell alkalmazni abban az esetben, ha az igazságszolgáltatás függetlenségének, az ügyészi kapacitásnak, az elszámoltathatóságnak vagy az átláthatóságnak a megsértése érinti az uniós költségvetéssel való hatékony és eredményes pénzgazdálkodást, vagy ennek a kockázata fennáll; hangsúlyozza, hogy az EU pénzügyi érdekeinek védelmére vonatkozó határozatoknak technikai és jogi megállapításokon kell alapulniuk; kéri a Bizottságot, hogy biztosítsa a mechanizmus következetes és arányos alkalmazását, tiszteletben tartva ugyanakkor a tagállamoknak a jogállamisági elvek betartásával kapcsolatos elsődleges felelősségét és biztosítva az uniós eszközök közötti koherenciát;

	Állásfoglalásra irányuló indítvány
	Módosítás

	
	3a.	mély aggodalommal veszi tudomásul a jogállamiság folyamatos romlását egyes tagállamokban, különösen Magyarországon, ahol – többek között az Európai Számvevőszék, az OLAF és az EPPO által – többször is rendszerkockázatokat állapítottak meg az Unió pénzügyi érdekei tekintetében; emlékeztet arra, hogy 2022 decemberében a Tanács a feltételrendszerről szóló rendelet alapján 6,3 milliárd EUR összegű, Magyarország számára elkülönített kohéziós alapot függesztett fel, és hogy jelentős összegeket befagyasztottak a közbeszerzési és korrupcióellenes keretekkel kapcsolatos megoldatlan aggályok miatt; hangsúlyozza, hogy ezek a megállapítások nem politikai jellegűek, hanem objektív, dokumentált és ismételten ellenőrzött bizonyítékokon alapulnak; megismétli, hogy a jogállamisági feltételrendszer nem politikai eszköz, hanem az uniós költségvetés biztosítéka, amelyet a kockázatok bekövetkezésekor következetesen kell alkalmazni;

	Állásfoglalásra irányuló indítvány
	Módosítás

	
	25a.	elismeri a civil társadalmi szervezetek, a nem kormányzati szervezetek és a szakszervezetek alapvető szerepét az uniós források felhasználásának nyomon követésében, a csalásgyanús esetek bejelentésében, a visszaélést bejelentő személyek támogatásában és az uniós csalás elleni szervek munkáját kiegészítő független ellenőrzés biztosításában; elutasít minden arra irányuló kísérletet, hogy eszközként használják fel az uniós források nem kormányzati szervezetek általi felhasználásával kapcsolatos aggályokat a civil társadalomra vonatkozó általános korlátozások igazolására; emlékeztet arra, hogy a civil társadalmi szervezetekre vonatkozó aránytalan korlátozások maguk is figyelmeztető jelzést jelentenek a jogállamiság romlására;

	Állásfoglalásra irányuló indítvány
	Módosítás

	
	43a.	hangsúlyozza, hogy az uniós intézményeket célzó, mesterséges intelligencián alapuló dezinformációs kampányok – beleértve a csalás elleni szervekbe, az uniós költségvetésbe és a jogállamiságba vetett bizalom aláásását célzó összehangolt tartalmakat is – közvetlen kockázatot jelentenek az Unió pénzügyi érdekeire nézve azáltal, hogy aláássák a védelmi mechanizmusok állami támogatását, és elfedik a csalárd gyakorlatokat; felhívja a Bizottságot, hogy az OLAF-fal, az Európai Ügyészséggel és az Europollal együttműködve fejlesszen ki uniós szintű kapacitást az Unió pénzügyi irányítását célzó, mesterséges intelligencián alapuló dezinformációs kampányok felderítésére, dokumentálására és leküzdésére;

	Állásfoglalásra irányuló indítvány
	Módosítás

	53.	emlékeztet arra, hogy a feltételrendszerről szóló rendelettel létrehozott költségvetési feltételrendszer jogilag szabályozott eszköz az uniós költségvetést érintő kockázatok megelőzésére; megjegyzi azonban, hogy alkalmazása csak akkor lehet indokolt, ha közvetlen, valós és bizonyított kapcsolat áll fenn a megállapított mulasztások és az EU pénzügyi érdekeinek sérelme között; aggodalmát fejezi ki amiatt, hogy hatályának e költségvetési célon túli kiterjesztése ellentétes lenne a Szerződések szellemével és az arányosság elvével; emlékeztet arra, hogy e mechanizmus legitimitása szigorúan objektív, politikai megfontolásoktól mentes és a tagállamok közötti egyenlő bánásmódot tiszteletben tartó alkalmazáson alapul; megjegyzi, hogy végrehajtása gyakorlati és operatív kihívásokat vetett fel, ahogy azt az Európai Számvevőszék a „Jogállamiság az Európai Unióban” című, 03/2024. sz. különjelentésében is kiemelte; felhívja a Bizottságot, hogy objektív bizonyítékok alapján következetesen és átláthatóan alkalmazza a mechanizmust;
	53.	emlékeztet arra, hogy a feltételrendszerről szóló rendelettel létrehozott költségvetési feltételrendszer jogilag szabályozott eszköz az uniós költségvetést érintő kockázatok megelőzésére; emlékeztet arra, hogy a feltételrendszerről szóló rendelet olyan költségvetési biztosíték, amelynek célja az uniós költségvetés védelme azokban az esetekben, amikor a jogállamiság elveinek megsértése érinti az Unió pénzügyi érdekeivel való hatékony és eredményes pénzgazdálkodást, vagy ennek a kockázata komolyan fennáll; emlékeztet arra, hogy a Bíróság a C-156/21. és C-157/21. sz. ügyekben megerősítette a feltételrendszerről szóló rendelet jogszerűségét és széles alkalmazási körét az uniós költségvetésnek a jogállamiság megsértésével szembeni védelme terén; emlékeztet arra, hogy e mechanizmus legitimitása objektív alkalmazáson alapul, kettős mércétől mentes; hangsúlyozza, hogy az igazságszolgáltatás függetlensége, a korrupcióellenes keretek és a büntetőeljárási kapacitás rendszerszintű hiányosságai már a közvetlen, konkrét pénzügyi veszteség számszerűsítése előtt is ilyen kockázatot jelenthetnek; felhívja a Bizottságot, hogy időben és következetesen alkalmazza a feltételrendszerről szóló rendeletet, amennyiben ez a követelmény teljesül, és évente tegyen jelentést a Parlamentnek az egyes tagállamokban az uniós költségvetést érintő jogállamisági kockázatok értékeléséről;

	Állásfoglalásra irányuló indítvány
	Módosítás

	54.	fenntartja, hogy az uniós intézmények, szervek, hivatalok és ügynökségek feddhetetlensége és hírneve a polgárok bizalmának alapvető eleme; úgy véli, hogy az uniós költségvetési források felhasználásával kapcsolatos elszámoltathatóság alapvető fontosságú a demokratikus legitimitás szempontjából, és hogy az átláthatósággal és az EU pénzügyi érdekeinek védelmével kapcsolatos követelményeknek kivétel nélkül minden kedvezményezettre egyformán vonatkozniuk kell minden uniós intézményen belül, beleértve a Parlamentet is, a hatékony és eredményes pénzgazdálkodás és a közpénzek hatékony ellenőrzésének biztosítása érdekében;
	54.	emlékeztet arra, hogy az EU pénzügyi érdekeinek védelmére vonatkozó kötelezettség egyformán vonatkozik az uniós források valamennyi kedvezményezettjére, beleértve az Európai Parlamenten belül működő képviselőcsoportokat is; megjegyzi, hogy az egykori Identitás és Demokrácia képviselőcsoport által az uniós pénzeszközökkel való feltételezett visszaéléssel kapcsolatos vizsgálatok és visszafizettetési intézkedések rávilágítanak a szilárd belső ellenőrzések, a hatékony utólagos ellenőrzés és a gyors visszafizettetési mechanizmusok fontosságára a Parlament igazgatásán belül; felhívja a Parlament igazgatását, hogy haladéktalanul zárja le az összes függőben lévő visszafizettetési eljárást, és utalja a szabálytalan kiadásokra vonatkozó bizonyítékokat az OLAF-hoz és az Európai Ügyészséghez; hangsúlyozza, hogy az EU csalás elleni architektúrájának hitelessége attól függ, hogy azt következetesen alkalmazzák-e valamennyi kedvezményezettre, beleértve a Parlamenten belüli kedvezményezetteket is;

	Állásfoglalásra irányuló indítvány
	Módosítás

	
	54a.	megjegyzi, hogy a Parlament igazgatása megállapította, hogy a 400. költségvetési tétel előirányzataiból legalább 4 333 635,78 EUR-t jogosulatlanul költött el az egykori Identitás és Demokrácia képviselőcsoport a 2019–2024-es ciklusban, és hogy az Európai Ügyészség 2025 júliusában vizsgálatot indított az uniós forrásokkal a képviselőcsoport általi állítólagos visszaéléssel kapcsolatban; hangsúlyozza, hogy az EU csalás elleni architektúrájának hitelessége megköveteli, hogy kivétel nélkül valamennyi kedvezményezettre következetesen alkalmazzák az átláthatósági, elszámoltathatósági és visszafizettetési intézkedéseket; felhívja a Parlament igazgatását, hogy az Európai Ügyészség bűnügyi vizsgálatával párhuzamosan hozzon ideiglenes közigazgatási védintézkedéseket az Unió pénzügyi érdekeinek védelme érdekében; úgy véli, hogy az Identitás és Demokrácia képviselőcsoport 2024-es feloszlatása és az ebből eredő pénzügyi eljárások bebizonyították, hogy a jelenlegi keret nem alkalmas az időben történő felderítés, jelentéstétel és helyreállítás biztosítására; felhívja a Parlament Elnökségét, hogy sürgősen vizsgálja felül és erősítse meg az Európai Parlament képviselőcsoportjaira alkalmazandó belső pénzügyi ellenőrzési keretet;

